open-index/open-wikipedia-markdown huggingface dataset:
גשר קניון חואג'יאנג

**גשר קניון חואג'יאנג** (בסינית: 花江峡谷大桥) הוא גשר תלוי ב שבסין. הגשר חוצה את  כשהוא עובר דרך קניון חואג'יאנג' העמוק והוא הגשר הגבוה בעולם, בגובה 625 מטרים מעל תחתית הערוץ. הוא עולה על הגשר הגבוה ביותר הקודם, , שחוצה את אותו נהר 200 קילומטרים במעלה הזרם. הגשר נפתח לציבור ב-28 בספטמבר 2025.

בין הסיבות לבניית הגשר היו החייאת אזור כפרי מאוד וקידום התיירות, עם הקמת מרכז ספורט אתגרי בתחתית הקניון. מחוז גוויז'ו נמצא במצב כלכלי ירוד, ובמשך רוב ההיסטוריה שלו מבודד משאר סין עקב הטופוגרפיה הקרסטית שלו. זמן חציית הקניון, שלקח בעבר כשעתיים, יקוצר לשתי דקות.

## הקמה ומאפיינים
הקמת הגשר החלה ב-18 בינואר 2022. ב-21 באפריל 2023 הגיע המגדל הראשון של החלק התלוי לגובה של 199 מטרים ובניית הקורה הרוחבית העליונה החלה.

ב-21 באוגוסט 2025 החל הגשר את מבחן העומס שלו. המבחן הושלם בהצלחה ב-25 באוגוסט 2025. הגשר נפתח רשמית ביום ראשון, 28 בספטמבר 2025.

אורכו הכולל של הגשר הוא 2,890 מטרים, כולל מפתח ראשי של 1,420 מטרים. הוא נתמך על ידי שני מגדלים ראשיים בגובה 262 מטרים. כתוצאה מכך, הפרש הגובה בין המשטח למפלס המים של הנהר מגיע ל-625 מטרים, שיא עולם.

הגשר נושא את גוויז'ו S57, כביש מהיר המחבר את המחוז המיוחד ליו-ג'י והמחוז המיוחד אנלונג.

## קישורים חיצוניים

* 

## הערות שוליים

קטגוריה:הרפובליקה העממית של סין: גשרים
קטגוריה:גשרים תלויים
קרל דייסרות'

**קרל דייסרות**' (באנגלית: **Karl Alexander Deisseroth**; נולד ב-18 בנובמבר 1971) הוא מדען אמריקאי המכהן כפרופסור להנדסת ביוטכנולוגיה ופסיכיאטריה באוניברסיטת סטנפורד וכחוקר במכון הווארד יוז למחקר רפואי. דייסרות' ידוע במחקריו בתחום האופטוגנטיקה, נוירוביולוגיה ופסיכיאטריה ביולוגית.

## ביוגרפיה
דייסרות' נולד בבוסטון. ב-1992 סיים תואר ראשון בהצטיינות בביוכימיה מאוניברסיטת הרווארד ב-1998 סיים לימודי תואר שלישי (PhD) במדעי המוח מאוניברסיטת סטנפורד וב-2000 לימודי רפואה עם התמחות בפסיכיאטריה.

הוא ממובילי החוקרים בתחום האופטוגנטיקה, תרומתו של דייסרות' קידמה את חקר המוח, שכן איפשרה לראשונה לבודד ולבחון מסלולים עצביים ספציפיים האחראים על רגשות, מוטיבציה והתנהגויות מורכבות. בנוסף, פיתח את שיטת CLARITY, טכנולוגיה ההופכת רקמות ביולוגיות לשקופות תוך שמירה על המבנה המולקולרי שלהן, מה שמאפשר הדמיה תלת-ממדית מפורטת של מוח שלם.

דייסרות' מנהל באוניברסיטת סטנפורד את מעבדת דייסרות' בתחום מדעי המוח. בין תלמידי המחקר במעבדה היו פנג ז'נג (דוקטורט), ענבל גושן (פוסט-דוקטורט) ועופר יזהר (פוסט-דוקטורט).

## פרסים והוקרות
*חבר האקדמיה הלאומית לרפואה (2010)
*חבר האקדמיה הלאומית למדעים (2012)
*חבר אקדמיה לאופולדינה (2014)
*חבר האקדמיה הלאומית להנדסה (2019)
*חבר החברה הפילוסופית האמריקאית (2022)

*The Brain Prize (2013)
*פרס דיקסון למדעים (2014)
*פרס דיקסון לרפואה (2015)
*פרס המרכז הרפואי אולבני (2015)
*פרס פריצת דרך במדעי החיים (2015)
*פרס מאסרי (2017)
*פרס הארווי (2017)
*פרס הלמסלי (2018)
*פרס קרן גיירדנר הבינלאומי (2018)
*פרס קיוטו (2018)
*פרס היינייקן לרפואה (2020)
*פרס אלברט לסקר למחקר רפואי בסיסי (2021)
*פרס לואיזה גרוס הורביץ (2022)
*פרס יפן (2023)

*דוקטור לשם כבוד אוניברסיטת לונד (2015)
*דוקטור לשם כבוד אוניברסיטת ארסמוס ברוטרדם (2021)
*דוקטור לשם כבוד אוניברסיטת פנסילבניה (2024)

## חיים אישיים
הוא נשוי למישל מונג'ה-דייסרות', פרופסור לנוירולוגיה באוניברסיטת סטנפורד והם הורים לארבעה.

## קישורים חיצוניים

* 

* קרל דייסרות' באתר אוניברסיטת סטנפורד

קטגוריה:בוגרי אוניברסיטת הרווארד
קטגוריה:בוגרי בית הספר לרפואה באוניברסיטת סטנפורד
קטגוריה:סגל אוניברסיטת סטנפורד
קטגוריה:זוכי פרס קיוטו
קטגוריה:זוכי פרס יפן
קטגוריה:זוכי פרס קרן גיירדנר הבינלאומי
קטגוריה:זוכי פרס פריצת דרך במדעי החיים
קטגוריה:זוכי פרס הארווי
קטגוריה:זוכי פרס דיקסון
קטגוריה:זוכי פרס מאסרי
קטגוריה:זוכי פרס המרכז הרפואי אלבני
קטגוריה:נוירולוגים אמריקאים
קטגוריה:סגל מכון הווארד יוז למחקר רפואי
קטגוריה:חברי האקדמיה הלאומית למדעים של ארצות הברית
קטגוריה:רופאים אמריקאים
קטגוריה:בעלי תואר דוקטור מאוניברסיטת סטנפורד
קטגוריה:אמריקאים שנולדו ב-1971
סקרימו

**סקרימו** (באנגלית: **Screamo** - הלחם בסיסים בין "scream" ו-"emo"; מוכר גם תחת השם **סקראמז** - **Skramz**) הוא תת-ז'אנר מוזיקלי של אימו, הארדקור פאנק ופוסט-הארדקור שפותח בתחילת שנות ה-1990 בסן דייגו, קליפורניה.

אלכס הנדרסון מ-*[[AllMusic]]* רואה בז'אנר כגשר בין הארדקור פאנק לאימו. בנוסף אליו, אנדרו סאכר מ-*[[BrooklynVegan]]* , מציין כי הז'אנר "בנוי על כאוס".

יצירות מהז'אנר מכילות כלי נגינה שטיפוסיים ליצירות רוק, אם כי הן בולטות בעיקר בקומפוזיציות הקצרות שלהן המכילות צלילים כאוטיים, גיטרות הרמוניות ושירה צורחת, ולעיתים אף בשילובן עם בלדות. הז'אנר מאופיין "בשינויים תכופים בקצב, דינמיקה וקתרזות של מתח ושחרור". יצירות מז'אנר זה, המדגישות "דיסוננס ודינימקה נסיונית במכוון", מכילות ליריקה, בדרך כלל אינטרוספקטיבית, בנושאי כאב נפשי, פרידה, מוות, רומנטיקה, פוליטיקה וזכויות האדם. העיתון האמריקאי הניו יורק טיימס ציין כי "חלק מהקסם של מוזיקת סקרימו הוא הקבלה הלא מודעת שלה של השונות ושל הכבוד לאחר".

## קישורים חיצוניים

## הערות שוליים

קטגוריה:שנות ה-1990 במוזיקה
קטגוריה:סגנונות מוזיקליים
מנהרת דלאוור המזרחי

**מנהרת דלאוור המזרחי** (באנגלית: **East Delaware Tunnel**) מנהרת (נהר) דלאוור המזרחי היא אמת מים באורך 40 ק"מ במערכת הובלת המים לעיר ניו יורק. היא ממוקמת בהרי הקטסקיל במדינת ניו יורק, ונבנתה במשך שש שנים בין השנים 1949 ל-1955 כדי להעביר מי שתייה ממאגר פפאקטון למאגר רונדאוט. המנהרה מתחילה ליד האתר הקודם של פפאקטון, ניו יורק, ומסתיימת ליד האתר הקודם של יוריקה, ניו יורק, ועוברת דרך מחוזות דלאוור, סאליבן ואלסטר. למנהרה קיבולת הולכה מקסימלית של 1,900,000 מ"ק ליום והיא נבנתה ברוחב של 3.4 מטרים.
## ראו גם
* מערכת הובלת המים לעיר ניו יורק

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגני הניקוז המשולבים של קטסקיל ודלאוור
פאסט קלוב

**פאסט קלוב** (בפורטוגזית: **Nacional Fast Clube**) הוא מועדון כדורגל ברזילאי. המועדון נוסד בשנת 1930 בעיר מנאוס. קבוצת כדורגל שיחקה בעבר בליגת העל הברזילאית. 

## היסטוריה
מועדון ספורט "פאסט קלוב" הוקם בשנת 1930 בעיר מנאוס על ידי פורשים מנסיונל בעקבות חילוקי דעות על מדיניות פנים של המועדון. 

בשנת 1948 המועדון לראשונה ניצח באליפות מדינת אמזונאס ושיחזר את ההישג בשנת 1949. בסך הכול הוא ניצח באליפות אמזונס 7 פעמים (בפעם האחרונה בשנת 2016). בנוסף לכך 28 פעמים הוא סיים את העונה במקום השני.

בעונת 1977 הקבוצה לראשונה שיחקה בדרג עליון של אליפות ברזיל. בסך הכול היא שיחקה במעמד זה 3 פעמים (בפעם האחרונה בשנת 1979).

בתחרויות ליגת משנה הברזילאית קבוצה שיחקה עד לשנת 1982. לאחר עונה זו הקבוצה שיחקה לסירוגין בליגה השלישית או רביעית.

בתחרות הגביע הברזילאי הקבוצה השתתפה 8 פעמים. ההישג שלה היה הגעה לשלב השני בשנת 2008.

בשנת 2021 הקבוצה סיימה להשתתף בתחרויות ברמה ארצית ומאז היא משחקת רק בליגה מקומית.

הדרבי המקומי נגד קבוצת נסיונל נקרא Pai vs. Filho (האב נגד הבן). במסגרת זו נערכו 214 משחקים בה "פאסט קלוב" ניצח 61 פעמים ו-53 פעמים המשחק הסתיים בתיקו.

## קישורים חיצוניים

* 

* מידע מאתר soccerway

קטגוריה:מדינת אמזונאס
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1930
קול קמפבל

**ויליאם קול קמפבל** (באנגלית ובאיסלנדית: **William Cole Campbell**; נולד ב-20 בפברואר 2006 ביוסטון שבטקסס, ארצות הברית) הוא כדורגלן אמריקאי-איסלנדי המשחק בעמדת קשר הכנף בקבוצת בורוסיה דורטמונד מהבונדסליגה.

## קריירת מועדונים
קמפבל נולד ביוסטון שבטקסס, ארצות הברית, לראקל קרבלסון , ילידת ארצות הברית ממוצא איסלנדי ששיחקה כדורגל בנבחרת איסלנד בכדורגל נשים ובקבוצת הכדורגל של אוניברסיטת קרוליינה הצפונית בצ'אפל היל, וללאנס קמפבל, ששיחק כדורגל בקבוצת הכדורגל של אוניברסיטת לות'רן בטקסס .

בשנת 2015 עברה משפחתו לפיצ'טרי סיטי  שבג'ורג'יה, והוא החל לשחק כדורגל במחלקת הנוער של אטלנטה יונייטד.

בחודש ינואר 2020 עבר קמפבל לאיסלנד והצטרף למחלקת הנוער של הפנרפיירדיר. בשנת 2021 ערך את הופעת הבכורה שלו בקבוצה הבוגרת של המועדון במסגרת ליגת העל האיסלנדית, ובסך הכל ערך שתי הופעות ליגה במדי המועדון.

ב-16 במאי 2022 חתם בבורוסיה דורטמונד מהבונדסליגה החל מ-1 ביולי. ב-17 במאי הצטרף לפרייד'פליק מליגת העל האיסלנדית בחוזה לטווח קצר עד להצטרפותו לבורוסיה דורטמונד, והוא ערך הופעת ליגה אחת במדי המועדון, ולאחריה הצטרף למחלקת הנוער של בורוסיה דורטמונד.

את עונת  פתח בקבוצת המילואים של בורוסיה דורטמונד במסגרת הליגה הגרמנית השלישית. ב-26 באוקטובר 2024 ערך את הופעת הבכורה שלו בקבוצה הראשונה של המועדון, בהפסד 1–2 לאאוגסבורג במסגרת המחזור השמיני בבונדסליגה לעונת 2024/2025. ב-5 בנובמבר ערך את הופעת הבכורה שלו בליגת האלופות, בניצחון 0–1 על שטורם גראץ במסגרת שלב הליגה לעונת 2024/2025.

## קריירה בין-לאומית
לפי כללי הזכאות של פיפ"א, קמפבל רשאי לייצג את איסלנד או את ארצות הברית. הוא שיחק בנבחרת איסלנד עד גיל 17, ולאחר מכן עבר לייצג את נבחרת ארצות הברית עד גיל 19.

קמפבל נכלל בסגל נבחרת ארצות הברית עד גיל 20 לטורניר גביע העולם עד גיל 20 לשנת 2025, וב-30 בספטמבר ערך את הופעת הבכורה שלו בטורניר, בניצחון 1–9 על נבחרת קלדוניה החדשה עד גיל 20 במסגרת שלב הבתים, בו גם הבקיע את שער הבכורה שלו בטורניר.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלנים איסלנדים
קטגוריה:קשרי כדורגל איסלנדים
קטגוריה:טקסס: כדורגלנים
קטגוריה:כדורגלני הפנרפיירדיר
קטגוריה:כדורגלני פרייד'פליק
קטגוריה:כדורגלני בורוסיה דורטמונד
קטגוריה:ספורטאים אמריקאים בגרמניה
קטגוריה:ספורטאים זרים בגרמניה
קטגוריה:אמריקאים שנולדו ב-2006
קטגוריה:איסלנדים שנולדו ב-2006
בת שבע ליד המזרקה

**בת שבע ליד המזרקה** (באנגלית: **Bathsheba at the Fountain**) הוא ציור שמן על עץ אלון מאת הצייר הפלמי פטר פאול רובנס (Peter Paul Rubens). היצירה מתוארכת לשנת 1555 וממדיה 175 × 126 ס"מ. היא שמורה בגלריה לציורי אמני העבר בדרזדן. רובנס, שנודע בהשפעת שהותו באיטליה במשך שמונה שנים, פיתח את סגנון הרנסאנס האיטלקי, בהשראת ורונזה וטיציאן, אל פסגה בארוקית. נושאי ציוריו התבססו על סיפורים מקראיים ומיתולוגיים, והוא הצטיין ביכולת לעבור בין ז'אנרים שונים.

## תיאור היצירה
הציור מתאר סצנה מקראית מספר שמואל ב', שבה בת שבע נראית בעת רחצה, ברגע שבו משרת שחור מוסר לה מכתב מאת דוד המלך, הצופה בה מרחוק מן המרפסת. בת שבע נשענת בנינוחות על המזרקה, שד חשוף מושך את עין הצופה, בעוד משרתת נוספת סורקת את שערה. העירום המובלט מעניק לציור מוקד חזותי מרכזי, בהתאם למסורת ציור נושאי בת שבע בתקופת הבארוק.

## פרשנות
רובנס יצר את היצירה במכחול חופשי ובטוח, בצבעים עדינים ותאורה חזקה. הציור מתאפיין בהעדפתו של רובנס לתאר נשים שופעות ובלונדיניות, והעירום הנשי היה חלק כמעט הכרחי בגרסאות התקופה לנושא בת שבע. היצירה שייכת לשלב מאוחר ביצירתו, ובת שבע מוצגת בה בתנוחה חושנית במיוחד. לדגם שעמד לנגד עיניו שימשה הלן פורמנט, אשתו השנייה. כך בלטה מגמתו של האמן להאדיר את הנשיות בצד הצגת הסיפור המקראי.

הציור מעלה לדיון נושאים של מציצנות, תשוקה מינית, ניאוף, בגידה ושימוש לרעה בכוח. דמותו המרוחקת של דוד, הצופה מהמרפסת, ממקמת את המתבונן עצמו כוייר, והופכת את חוויית ההתבוננות למרכיב מרכזי במשמעות היצירה.

## קישורים חיצוניים

## הערות שוליים

קטגוריה:בת שבע בציורים
קטגוריה:פטר פאול רובנס: ציורים
קטגוריה:ציורי התנ"ך
קטגוריה:ציורי שמן
קטגוריה:ציורי עירום
קטגוריה:דוד בציורים
קטגוריה:ציורים מהמאה ה-17
קטגוריה:כלבים באמנות
נוהאם קמארה

**נוהאם פאדז'יגי קמארה** (בצרפתית: **Noham Fadjigui Kamara**; נולד ב-22 בינואר 2007 במו שבצרפת) הוא כדורגלן צרפתי המשחק בעמדת הבלם באולימפיק ליון מליגת העל הצרפתית בהשאלה מפריז סן-ז'רמן.

## קריירת מועדונים
קמארה גדל במחלקות הנוער של מו ו-US טורסי. ב-19 ביוני 2024 הצטרף למחלקת הנוער של פריז סן-ז'רמן בחוזה לעונה אחת. ב-3 במאי 2025 ערך את הופעת הבכורה שלו בקבוצה הבוגרת של המועדון, בהפסד 1–2 לשטרסבורג במסגרת המחזור ה-32 בליגת העל הצרפתית לעונת 2024/2025. הוא ערך שתי הופעות ליגה בעונה זו. ב-21 באוגוסט חתם על חוזה מקצועני ראשון במועדון, עד לשנת 2028. ב-2 בפברואר 2026 הושאל לליון עד לתום העונה עם אופציית רכישה.

## קריירה בין-לאומית
קמארה נכלל בסגל נבחרת צרפת עד גיל 20 לטורניר גביע העולם עד גיל 20 לשנת 2025, וב-29 בספטמבר ערך את הופעת הבכורה שלו בטורניר, בניצחון 1–2 על נבחרת דרום אפריקה עד גיל 20 במסגרת שלב הבתים.

## חיים אישיים
קמארה נולד בצרפת למשפחה ממוצא מאוריטני.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני אולימפיק ליון
קטגוריה:צרפתים שנולדו ב-2007
מנהרת שנדאקן

**מנהרת שנדאקן** (באנגלית: **Shandaken Tunnel**) היא אמת מים במזרח מדינת ניו יורק, והיא חלק ממערכת הובלת המים של העיר ניו יורק. היא נבנתה בין השנים 1916 ו-1924. המנהרה מתחילה בעיירה גלבוע, ניו יורק , במאגר סקוהרי, הנמצא במחוזות סקוהרי, דלאוור וגרין. המים זורמים דרומה לכיוון נחל אסופוס  במחוז אלסטר. לבסוף הם מתרוקנים לבריכה מלאכותית באלאבן, ניו יורק, בתוך העיר שאנדקן , ונכנסים שם לנחל אסופוס.

המנהרה אורכה למעלה מ-29 ק"מ, והיא נושאת מים דרך מחוז גרין ומחוז אלסטר. מים זורמים דרך המנהרה באמצעות כוח הכבידה. היא נוטה לשיפוע בקצב של 83 ס"מ לק"מ (8.3%). גובהה 3.5 מטר ורוחבה 3.1 מטר. לאורך המנהרה ישנם שבעה פירים, המשמשים לאוורור המים ולספק מוצא לזיהומים מומסים להיפלט כגזים.

## ראו גם
* מערכת הובלת המים לעיר ניו יורק

## הערות שוליים

קטגוריה:ארצות הברית: אגמי אגירה מלאכותיים
קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:מערכת הובלת המים לעיר ניו יורק
קטגוריה:אגני הניקוז המשולבים של קטסקיל ודלאוור
פוסט-מטאל

**פוסט-מטאל** (באנגלית: **Post-metal**; לעיתים נקרא גם כ-**מטאלגייז** - **metalgaze** וכ-**ארט מטאל** - **art metal**) הוא תת-ז'אנר מוזיקלי של מטאל קיצוני, מוזיקה ניסיונית, פוסט-רוק ופוסט-הארדקור, שהתפתח בשנות ה-1990 בארצות הברית ואנגליה.

פאסל-מטאל הוא בדרך כלל כבד, אגרסיבי ואפל, אך בוחן מגוון גישות מוזיקליות זרות להבי מטאל ולמטאל קיצוני. כמו כן, פוסט-מטאל, בדומה לפוסט-רוק ופוסט-הארדקור, מדגיש על אווירה ורגש עמוק, ויש הרואים בז'אנר כז'אנר מופשט, אינטרוספקטיבי, גלוי לב, היפנוטי, פרוגרסיבי, רב-שכבתי, ואפילו אפוקליפטי. על פי ג'ון וידרהורן, אף על פי שחלק מלהקות הפוסט-מטאל "ביקשו להתנתק משורשיהן הסוערים על ידי חקר טכניקות מוזיקליות פחות בומבסטיות ויותר דינמיות", ואילו להקות פוסט-מטאל אחרות "ביקשו להישאר גולמיות וקורוזיביות", למוזיקה שלהן יש אפקט "כבד אך פוקח עיניים". המגזין האמריקאי הניו יורק טיימס קישר את הז'אנר עם "גל של להקות המשתמשות במטאל כנקודת מוצא למגוון ז'אנרים ניסיוניים, תוך התנסות בג'אז חופשי, פוסט-רוק מינימליסטי, נויז ואפילו מוזיקה קלאסית מודרנית". כמו כן, להקות פוסט-מטאל עכשוויות משלבות פוסט-מטאל עם ז'אנרים אחרים, כמו דום מטאל, בלאק מטאל, שוגייז, רוק מתקדם, מוזיקת פולק ומוזיקה קלאסית.

על פי טום או'בוייל מ-*[[Metal Hammer]]* , "'פוסט-מטאל' הוא מונח מעורפל בדיוק כמו המוזיקה שהוא מתאר, שבו אין החלטה ברורה אם הוא מתאר תת-ז'אנר בפני עצמו או אלמנטים סגנוניים מרובים המצויים בחתך רחב של תת-ז'אנרים ההולכים ומתרבים של המטאל." רובין ג'הדי מ-*[[Fact (מגזין בריטי)|Fact]]*  ציין כי "אלבומי Neurosis  הטובים ביותר לא נשמעים כמו היצירות הטובות ביותר של Isis ", וכי לא ניתן להבחין בקלות בין ז'אנר זה לז'אנרים אחרים, כמו דום מטאל, בלאק מטאל ומטאל מתקדם. בנוסף לכך, פוסט-מטאל עכשווי נתפס לעיתים קרובות כז'אנר שמשלב "אלמנטים של דום מטאל, סלאדג' ו/או בלאק מטאל עם אלמנטים של פוסט-רוק ושוגייז", בהיותו "שליו" יותר ממטאל, אף על פי שיצירות מהז'אנר מכילות שירה צורחת וליריקה בנושאים אפלים. עם זאת, בדומה לפוסט-רוק, יצירות רבות מהז'אנר הן אינסטרומנטליות, וכאשר משתמשים בשירה במהלך יצירות פוסט-מטאל, השירה לעיתים קרובות מופיעות כ-"כלי מוזיקה מלווה" ליצירה מאשר כמילים ממשיות. כמו כן, שירי פוסט-מטאל הם בדרך כלל ארוכים עם דינמיקיה של קרשנדו על בסיס של בנייה בהדרגה על נושאים חוזרים. בנוסף לכך, המוזיקאי האמריקאי ארון טרנר  הצהיר כי: "פורמט השירים הסטנדרטי של בית-פזמון-בית-פזמון הוא משהו שעושים אותו כל פעם מחדש, ונראה כי הישארות במבנה זה הוא חסר טעם כשיש לך כל כך הרבה מבנים אחרים לחקור".

## קישורים חיצוניים

## הערות שוליים

קטגוריה:שנות ה-1990 במוזיקה
קטגוריה:סגנונות מטאל
הונסט אהנור

**הונסט אהנור** (באיטלקית: **Honest Ahanor**; נולד ב-23 בפברואר 2008 באברסה שבאיטליה) הוא כדורגלן איטלקי המשחק בעמדת המגן השמאלי בקבוצת אטאלנטה מהסרייה א'.

## קריירת מועדונים
אהנור גדל במחלקת הנוער של גנואה. ב-28 בספטמבר 2024 ערך את הופעת הבכורה שלו בקבוצה הבוגרת של המועדון, בהפסד 0–3 ליובנטוס במסגרת המחזור השישי בסרייה א' לעונת 2024/2025. הוא ערך שש הופעות ליגה במדי המועדון, כולן בעונה זו.

ב-4 ביולי 2025 חתם על חוזה לשלוש שנים באטאלנטה מהסרייה א'. ב-17 בספטמבר ערך את הופעת הבכורה שלו במדי המועדון, בהפסד 0–4 לפריז סן-ז'רמן במסגרת שלב הליגה של ליגת האלופות לעונת 2025/2026. ב-21 בספטמבר ערך את הופעת הבכורה שלו בליגה במדי המועדון, בניצחון 0–6 על טורינו במסגרת המחזור הרביעי לעונת 2025/2026.

## חיים אישיים
אהנור נולד באיטליה למשפחה ממוצא ניגרי.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני גנואה
קטגוריה:כדורגלני אטאלנטה
קטגוריה:איטלקים שנולדו ב-2008
מאגר בוידס קורנר

**מאגר בוידס קורנר** (באנגלית: **Boyds Corner Reservoir**) הוא מאגר מים בעיירה קנט  במחוז פטנאם, ניו יורק. הוא ממוקם כ-80 קילומטרים צפונית לניו יורק, והוא המאגר הצפוני ביותר באגן הניקוז של נהר קרוטון. הוא נוצר על ידי אגירת הענף המערבי של נהר קרוטון (ראו המפה משמאל), ומכיל 6,400,000 מ"ק של מים מתוקים.

המאגר הוקם בשנת 1873, לנוכח העלייה בהיקף האוכלוסייה בעיר ניו יורק.

אגן הניקוז של בוידס קורנר משתרע על פני 57 קמ"ר ורוחבו 2.4 ק"מ בלבד, וכולל את מקורות הענף המערבי של נהר קרוטון. הוא משתרע על פני חלקים מעיירות קנט  ועמק פטנאם  במחוז פטנאם, ומזרח פישקיל  במחוז דאטצ'ס . מאגר בוידס קורנר נוקז בשנת 1949, וכמעט ולא הראה סחף. המאגר יכול להכיל 6,400,000 מ"ק . זה הופך אותו לאחד הקטנים במערכת אספקת המים של ניו יורק. מים ממאגר זה זורמים לענף המערבי של נהר קרוטון, ליד היישוב הקולוניאלי הישן קולס מילס , ואז ממשיכים דרומה-מזרחה כדי להיכנס למאגר הענף המערבי, שם הם מתערבבים עם מים הנישאים ממאגר רונדאוט ממערב לנהר ההדסון על ידי אמת המים של דלאוור.

מים ממאגר הסניף המערבי ממשיכים דרך אמת המים אל מאגר קנסיקו, אשר מקבל גם הוא אספקה ממערכת הקטסקיל דרך אמת המים של קטסקיל. לאחר שקיעתם בקנסיקו, המים זורמים דרך שתי אמות מים אל מאגר הילוויו ביונקרס, שם הם נכנסים למערכת החלוקה של העיר.

כל המים העודפים את צורכי העיר ניו יורק במאגר הענף המערבי מופנים דרך תעלה חזרה לענף המערבי של נהר קרוטון, משם הם הופכים לחלק מאגן הניקוז של קרוטון. לאחר מכן הם מתערבבים עם מים מהענף ההתיכון של נהר קרוטון במאגר מפלי קרוטון. לאחר מכן, הזרימה חוזרת לזמן קצר לענף המערבי של נהר קרוטון, לפני שהיא מגיעה למפגש עם נהר קרוטון עצמו. זרימה זו ממשיכה דרום-מערבית למאגר קרוטון החדש. כל המים העודפים את צורכי העיר שם זורמים דרך סכר ניו קרוטון בחזרה לנהר קרוטון, שם זורמים המים עד שנשפכים לנהר ההדסון בקרוטון על ההדסון, ניו יורק.

## ראו גם
* מערכת הובלת המים לעיר ניו יורק

## קישורים חיצוניים

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
ואפינג'ר (עיירה)

**ואפינג'ר** (באנגלית: **Wappinger**) היא עיירה במחוז דאצ'ס , ניו יורק, ארצות הברית. העיירה ממוקמת באזור עמק ההדסון, על הגדה המזרחית של נהר הדסון. אוכלוסייתה מנתה 28,216 נפש במפקד האוכלוסין של 2020. השם נגזר משבט הוואפינגר  הילידים האמריקאים שאכלסו את האזור. העיירה ואפינג'ר כוללת שלושה רבעים מהכפר המאוגד ואפינג'רס פולס , ועוד מספר כפרים לא מאוגדים ומספר שכונות.

ואפינג'ר היא העיירה השנייה בגודלה באוכלוסייתה במחוז דאצ'ס, והיא נשלטת על ידי מועצת עיר בת חמישה חברים. לעיירה ואפינג'ר יש מפקח עירוני נבחר, אשר מנהל את ישיבות מועצת העיר ומשמש כמנהל הכספים והתפעולי הראשי של העיר. העיירה בנויה כמערכת רבעים, כאשר חברי מועצת העיר מייצגים כל אחד מארבעה רבעים.

גבולותיה של ואפינג'ר הם פישקיל  בדרום, פישקיל מזרחית  מעבר לנחל ספראוט  במזרח, העיירה ניובורג  מעבר לנהר ההדסון במערב, ואפינג'ר קריק  בצפון-מערב, ולה גראנז'  בצפון-מזרח. העיירה ואפינג'ר מכילה חלק מכפר ואפינג'רס פולס, שחלקו השני נמצא מעבר לנחל ואפינג'ר בעיירה פוקיפסי.

הנקודה הגבוהה ביותר בוואפינגר נמצאת בגובה 166 מטר מעל גובה פני הים, על ראש גבעה בין דרך סמית'טאון לדרך סידר היל בחלק הדרומי של העיר, והנקודה הנמוכה ביותר היא בגובה פני הים, לאורך נהר ההדסון.

מיקומה המרכזי, רק 110 קמ' צפונית לניו יורק סיטי, וחוף בעל גישה נוחה לנהר ההדסון, תרמו לעברה החקלאי והתעשייתי המשמעותי של העיר.

עם פריחת האוכלוסייה של שנות ה-50 וה-60 קיבלה ואפינג'ר גל חדש של מתיישבים, שרובם הועסקו בחברות העסקים הבינלאומיות, או IBM, שמוקמה בפוקיפסי ובמזרח פישקיל. חלק ניכר מאדמות החקלאות של ואפינג'ר פותחו לשכונות פרבריות, ושינו את נוף ואפינג'ר לנצח. בסביבות 1970, כביש הדואר אולבני (כביש 9)  הפך למרכז המסחרי הראשי של העיר והכפר, שם עסקים רבים בחרו לפתוח סניפים. במהלך אולימפיאדת החורף 1980 בלייק פלאסיד, ניו יורק, הלפיד האולימפי עבר דרך ואפינג'ר במעלה כביש 9.

מוזיאון הספורט של מחוז דאצ'ס, השוכן בבניין מרכז התרבות של העיירה.

## קישורים חיצוניים

## הערות שוליים

קטגוריה:יישובים שהוקמו ב-1875
קטגוריה:מדינת ניו יורק: ערים
קטגוריה:מערכת הובלת המים לעיר ניו יורק
לאנס מיכאליס

**לאנס ג'פרי מיכאליס** (באנגלית: **Lance Jeffrey Michaelis**; 9 באפריל 1957 – 23 בדצמבר 2006) היה שחיין יהודי-אמריקאי, אלוף המכביה העשירית (1977) וסגן אלוף ארצות הברית (1977) במשחה ל-100 מטר חזה. אלוף האוניברסיאדה (סופיה 1977) במשחה שליחים 4x100 מטר מעורב.

## ביוגרפיה
מיכאליס נולד וגדל באוקלנד, קליפורניה, בנם של דונה ואלכס. הוא למד בתיכון סנטה קלרה, שם התבלט כחבר בנבחרת השחייה. הוא התאמן במועדון השחייה סנטה קלרה , לצידו של האלוף האולימפי, אלוף העולם ושיאן העולם בחזה ג'ון הנקן. הוא למד בקולג' ב-UCLA ובשנתיים האחרונות בקולג' למד באוניברסיטת אריזונה והיה חבר בנבחרת השחייה שלה.

### 1974
באליפות ארצות הברית שנערכה בקונקורד, קליפורניה ב-22 באוגוסט 1974 הוא זכה במדליית כסף במשחה שליחים 4x100 מטר מעורב, אחרי הרביעייה החזקה של קבוצתו. נוסף לכך, סיים במקום שישי במשחה ל-100 מטר חזה בתוצאה של 1:07.88 דקות

### 1977
#### אלוף המכביה
בתחרויות השחייה של המכביה העשירית שנערכו ביולי 1977 זכה ב-3 מדליות זהב, במשחה ל-100 מטר חזה בשיא מכביה חדש של 1:06.62 דקות, לפני בן ארצו דניאל רוזנטל (1:07.13 דקות) ורון קרמן מישראל (1:08.12 דקות), במשחה ל-200 מטר חזה בשיא מכביה חדש של 2:25.16 דקות, לפני דניאל רוזנטל (2:27.24 דקות) ורון קרמן (2:28.10 דקות) ובמשחה שליחים 4x100 מטר מעורב ביחד עם מרק היינריך, סמואל פרנקלין ואלן פיין בשיא מכביה חדש של 4:01.10 דקות, לפני ישראל (4:04.03 דקות) וקנדה (4:05.53 דקות).
#### סגן אלוף ארצות הברית
באליפות ארצות הברית שנערכה במישן וייחו, קליפורניה ב-18 באוגוסט הוא זכה במדליית כסף במשחה ל-100 מטר חזה בתוצאה של 1:05.60 דקות, אחרי ריק הופסטטר (1:05.24 דקות) ולפני חברו לקבוצה ג'ף פרימן (1:06.55 דקות).
#### אלוף האוניברסיאדה
שבוע לאחר מכן, באוניברסיאדה שנערכה בסופיה, בולגריה בסוף אוגוסט הוא זכה במדליית זהב במשחה שליחים 4x100 מטר ביחד עם ג'ים בולארד, מייק קרינגטון וג'ון אבונה בתוצאה של 3:51.67 דקות, לפני קנדה (3:53.67 דקות) וברית המועצות (3:54.34 דקות).

## חיים אישיים
מיכאליס היה נשוי ואב לשני בנים. עבד ככבאי בסנטה קלרה, במשך 26 שנים עד למותו. אהב לגלוש על הגלים בחוף של סנטה קרוז. נפטר מסרטן לאחר מאבק של שנתיים במחלה.

## קישורים חיצוניים

* לאנס מיכאליס, באתר *intersportstats* 
* LANCE MICHAELIS, IN THE LINE OF DUTY 

## הערות שוליים

קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:שחייני חזה
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:אלופי האוניברסיאדה בשחייה
קטגוריה:קליפורניה: שחיינים
קטגוריה:אמריקאים שנולדו ב-1957
קטגוריה:אמריקאים שנפטרו ב-2006
התזמורת הסימפונית של מדריד

**התזמורת הסימפונית של מדריד** (בספרדית: **Orquesta Sinfónica de Madrid**) היא תזמורת סימפונית ספרדית, שנוסדה בשנת 1903 ומושבה הוא במדריד, בירת ספרד. מאז 1998, היא משמשת כתזמורת הראשית הקבועה של התיאטרון המלכותי של מדריד.

## היסטוריה
שורשיה של התזמורת הסימפונית של מדריד נעוצים באגודת הקונצרטים של מדריד, שנוסדה בשנת 1866 על ידי פרנסיסקו אסנחו ברבירי. בשנת 1903 נקלעה האגודה למשבר חמור על רקע קשיים כלכליים וחילוקי דעות פנימיים. בעקבות זאת, החליטו חלק מהנגנים להתארגן מחדש בהרכב עצמאי, במטרה לשמר את הרצף של קונצרטים סימפוניים בעיר ולשמור על חיי המוזיקה הקלאסית במדריד.

הרעיון להקמת התזמורת החדשה נולד בביתו של הכנר חוסה דל ירו, שנהנה מתמיכתם של הנגנים הקאמריים חוליו פרנסס, וויקטור מירצקי לארמט, יחד עם נגני הקפלה המלכותית: פרנסיסקו גונסאלס ומיגל יוסטה. לאחר מסע שכנוע, הצטרפו כ-80% מנגני התזמורת המקורית להרכב החדש. מאחר שרבים מהמייסדים שימשו גם כפרופסורים בקונסרבטוריון המלכותי של מדריד, הם הצליחו לגייס במהירות כישרונות צעירים למקומות שהתפנו.

בדצמבר 1903 התקיימה הפגישה הראשונה של הנגנים באולם החזרות של התיאטרון הממלכתי של מדריד, שבה הוחלט על השם: "**התזמורת הסימפונית של מדריד**". התזמורת הוקמה כחברה פרטית ואוטונומית של מוזיקאים, ואת פעילותה הראשונית מימנה באמצעות תרומותיהם האישיות של חבריה. עקרון יסוד מוצהר היה עצמאות מוחלטת מכל תלות בגורמים חיצוניים (ציבוריים או פרטיים), שעלולים להתערב בניהולה. בהמשך, התקיימה התזמורת אך ורק מהכנסות קונצרטים והקלטות.

לאחר הקמתה החלה התזמורת לפעול בקצב מואץ, הופיעה רבות במדריד וצברה מוניטין בזירה הקלאסית הספרדית בזכות הקפדה על איכות נגינה גבוהה.

במקביל לפעילות הקונצרטית, ניהלה התזמורת פעילות חינוכית משמעותית, כאשר רבים מנגניה שימשו כמורים וכפרופסורים במוסדות מוזיקליים, כולל הקונסרבטוריון המלכותי, ובכך הבטיחו רמה מקצועית גבוהה וטיפחו את הדור הבא של מוזיקאים ספרדים.

בשנות ה-30 וה-40 של המאה ה-20 התמודדה התזמורת עם קשיים כלכליים על רקע המצב הפוליטי והחברתי בספרד, אך המשיכה בפעילותה. מאמצע המאה ה-20 הרחיבה התזמורת את פעילותה מעבר למדריד, הופיעה ברחבי ספרד ובביקורים בינלאומיים, והחלה להקליט תקליטים ולהשתתף בהקלטות לרדיו ולטלוויזיה.

שמאל|ממוזער|250px|התיאטרון המלכותי של מדריד, מקום משכנה של התזמורת
בשנת 1997 נחתם הסכם אסטרטגי עם התיאטרון המלכותי במדריד, שבמסגרתו הפכה התזמורת הסימפונית של מדריד לתזמורת הקבועה של בית האופרה החל מ-1998. הסכם זה העניק לתזמורת יציבות תפעולית ואפשר להרחיב את פעילותה בתחומי האופרה והמוזיקה הקלאסית הגדולה. מאז, התזמורת משתתפת באופן קבוע בהפקות אופרה מרכזיות, קונצרטים סימפוניים ומופעי מוזיקה מיוחדים, תוך שמירה על עצמאותה האמנותית.

## מנצחים ראשיים
* אלונסו קורדלאס (1903 - 1904)
* אנריקה פרננדס ארבוס (1905 - 1939)
* אנריקה חורדה (1940 - 1945)
* קונראדו דל קמפו (1946 - 1950)
* חוסה מריה פרנקו (1951 - 1958)
* ויסנטה ספיטרי (1958 - 1977)
* לואיס אנטוניו גרסיה נבארו (1999 - 2001)
* חסוס לופז-קובוס (2002 - 2010)
* אייבור בולטון (2015 - 2025)
* גוסטבו חימנו (2025 - ממשיך)

## רפרטואר
התזמורת הסימפונית של מדריד ידועה ברפרטואר רחב ומגוון, המשלב בין הקלאסיקה האירופית הגדולה לבין יצירות ספרדיות מקוריות, ובכך ממשיכה לשמש כמרכז חשוב של חיי התרבות והמוזיקה הקלאסית במדריד.

## קישורים חיצוניים
*

מדריד
קטגוריה:מדריד: תרבות
קטגוריה:להקות שהוקמו בשנת 1903
שרחאן קלמורזה

**שרחאן קלמורזה** (בקזחית: **Шерхан Қалмырза**; נולד ב-15 ביוני 2007 בקזחסטן) הוא כדורגלן קזחי המשחק בעמדת השוער בקבוצת קאיראט אלמטי מליגת העל הקזחית.

## קריירת מועדונים
קלמורזה גדל במחלקת הנוער של קאיראט אלמטי. בשנת 2024 החל לשחק בקבוצת המילואים של המועדון. ב-14 בספטמבר 2025 ערך את הופעת הבכורה שלו בקבוצה הראשונה של המועדון, בניצחון 0–1 על אקטובה במסגרת המחזור ה-23 בליגת העל הקזחית לעונת . ב-18 בספטמבר ערך את הופעת הבכורה שלו בליגת האלופות, בהפסד 1–4 לספורטינג ליסבון במסגרת שלב הליגה לעונת 2025/2026. הוא עצר בעיטת עונשין של מורטן יולמן במשחק זה, והפך לשוער הצעיר ביותר בהיסטוריה שעוצר בעיטת עונשין בהופעת הבכורה שלו בליגת האלופות.

## קישורים חיצוניים

## הערות שוליים

קטגוריה:כדורגלנים קזחים
קטגוריה:שוערי כדורגל קזחים
קטגוריה:כדורגלני קאיראט אלמטי
קטגוריה:קזחים שנולדו ב-2007
ספייס רוק

**ספייס רוק** (באנגלית: **Space rock**, בעברית: **רוק חלל** או **רוק חללי**) הוא תת-ז'אנר מוזיקלי של מוזיקה פסיכדלית, רוק מתקדם ומוזיקת חלל, שהופיע לראשונה בסוף שנות ה-1960 ותחילת שנות ה-1970 בממלכה המאוחדת. יצירות הז'אנר מאופיינות במבני שירים רופפים וארוכים שבמרכזם מרקמים אינסטרומנטליים המייצרים בכך כלל צליל היפנוטי ועל-טבעי. יצירות הז'אנר עשויות להכיל גיטרות מעוותות ועמוסות הדהוד, תיפוף מינימלי, שירה רפויה, סינתיסייזר וליריקה בנושאי חלל ומדע בדיוני.

בין האמנים המזוהים עם הז'אנר ניתן למנות את פינק פלויד, דייוויד בואי, Hawkwind , גונג ,  , The Verve ו-Flying Saucer Attack .

## קישורים חיצוניים

## הערות שוליים

קטגוריה:שנות ה-1960 במוזיקה
קטגוריה:שנות ה-1970 במוזיקה
קטגוריה:סגנונות רוק
ינה (כדורסל)

**עיר המדע ינה** (בגרמנית:**Science City Jena**) הוא מועדון כדורסל גרמני מהעיר ינה שבתורינגיה, גרמניה המשחק בליגת העל הגרמנית בכדורסל.

## היסטוריה
המועדון הוקם ב-1994 בליגות הנמוכות וב-2001 עלתה הקבוצה לליגה השנייה. ב-2007 הצליחה לראשונה להעפיל לליגה הראשונה. בעונת 2007/08 סיימה הקבוצה במקום האחרון בליגת העל במאזן של 5 ניצחונות ו-29 ונשרה לליגה השנייה. ב-2016 הצליחה הקבוצה להעפיל פעם נוספת לליגה הבכירה. בליגה הבכירה שיחקה כ-3 עונות ובסיום עונת 2018/19 נשרה בשנית לליגה השנייה לאחר שסיימה במקום האחרון בליגה.

בסיום עונת 2024/25 העפילה פעם נוספת לליגה הראשונה.
## קישורים חיצוניים
* 

קטגוריה:ינה: ספורט
קטגוריה:קבוצות כדורסל גרמניות
לשוני כוננת

**לשוני כוננת** הוא פיוט במסורת יהודי עדות המזרח, ומחברו אינו יודע.

הפיוט נפוץ בקרב יהודי יוצאי מצרים, אלג'יריה, מרוקו, לוב, תוניס, בולגריה, תימן.

## סגנון הפיוט
הפיוט הוא מרובע וקצר, במשקל יתד וארבע תנועות. בפיוט זה פונה הפייטן אל אלוהים כאומר 'אתה נתת לי את כוח הדיבור והשירה, כי אתה רוצה בשירתו של עם ישראל כי השירה והשבח לאל טובים מסחורה. אלוהים הלבין את יצרי כצמר, ולכן לא אלך אחרי יצרי הרע'. בסיום מבקש כי אלוהים לא יהיה לו למסתור ומגן. המילים "וּמָגִנִּי אַתָּה, אֱלֹקַי אַל תְּאַחַר" משמשות חתימה לפיוט המגן.

## אזכורים
הפיוט מופיע במרכזה של הקרובה 'תיקון הטל' הנאמרת בחג הפסח, בין הפיוט 'שזופת שמש' מאת רבי שלמה אבן גבירול לבין הפזמון 'בטללי אורה'.

כמו כן הוא מופיע בקורבה 'תיקון הגשם' הנאמרת בשמיני עצרת, המתחילה בשני פיוטים המיוחסים לרבי שלמה אבן גבירול - שִׁפְעַת רְבִיבִים, שנבנה כמגן, ו'מכסה שמיים', שנבנה כפזמון, המקשרים בין ירידת הגשמים לגאולה ולתיקון העולם, ולאחריהם הפיוט 'לשוני כוננת' המשמש קטע מעבר לפיוט "ישבעון ידידיך", המיוחס ליוסף אבן אביתור, שנבנה כ'מחיה'. הפיוטים האחרונים במחרוזת הם 'אל חי יפתח' ו'בגשמי אורה', המדברים בשבח המים והגשמים.

קיים הבדל קטן בין נוסח הפיוט 'לשוני כוננה' ב'תיקון הטל' לבין זה שב'תיקון הגשם'. ב'תיקון הטל' נאמר בשורה הראשונה "לְשׁוֹנִי **בוֹנַנְתָּ,** אֱלֹהַי וַתִּבְחַר" במשמעות השגחה ושימת לב, היינו פעלת בתבונה כדי שהלשון תפעל כיאות, בעוד שב'תיקון הגשם' נאמר בשורה הראשונה "לְשׁוֹנִי **כוֹנַנְתָּ**, אֱלֹהַי וַתִּבְחַר" במשמעות חיזקת וייסדת.
## הערות שוליים

קטגוריה:פיוטים לשמיני עצרת
קטגוריה:פיוטים לפסח
רחל פרנקל (זמרת)

**רחל פרנקל** (נולדה ב-1981) היא זמרת מצו-סופרן, שמרבה להופיע בבתי אופרה ובאולמות קונצרטים נודעים ברחבי העולם.

## ביוגרפיה
רחל פרנקל הייתה תלמידתה של מירה זכאי בבית הספר למוזיקה ע"ש בוכמן-מהטה באוניברסיטת תל אביב. בהמשך עברה לברלין, שם שרה בתפקידי אופרה שונים, בהם **דורבלה** בכך עושות כולן, **סיבל** בפאוסט ו**רוזינה** בהספר מסביליה. כמו כן הופיעה פעמים רבות בתפקיד **כרובינו** בנישואי פיגרו, (תפקיד מכנסיים), בין השאר באופרה של וינה, באופרה גרנייה בפריז, בפסטיבל אדינבורו ועוד. היא שרה גם בפסטיבל גליינדבורן ובפסטיבל ברגנץ. באופרה הישראלית הופיעה לא מכבר כ**איזבלה** באופרה האיטלקייה באלג'יר. במשך כעשר שנים שרה באנסמבל של האופרה של וינה, תחילה כזמרת אורחת ואחר כחברה קבועה. לאחרונה הופיעה בלה סקאלה במילאנו בתפקיד **מרצ'לינה** בנישואי פיגרו.

פרנקל הופיעה גם באולמות קונצרטים באירופה, בהם הקונצרטחבאו בהולנד, פסטיבל זלצבורג, הפילהרמונית של ברלין ואחרים, תחת שרביטם של מנצחים שונם, בהם סיימון ראטל, דניאל ברנבוים, דן אטינגר, גוסטבו דודמל ועוד.

בספטמבר 2025 השתתפה בחג המוזיקה הישראלית בביצוע האופרה האדונית והרוכל מאת חיים פרמונט, לצד יאיר פולישוק. על התזמורת הסימפונית הישראלית ראשון לציון ניצח יובל צורן.

## קישורים חיצוניים
* 

* - רחל פרנקל, השוברטיאדה
* רחל פרנקל, האופרה הישראלית
* יוטיוב, "שמרי נפשך" בביצוע רחל פרנקל, 2024

## הערות שוליים

קטגוריה:זמרות מצו סופרן
קטגוריה:זמרות אופרה ישראליות
קטגוריה:ישראלים שנולדו ב-1981
קטגוריה:זמרי אופרה ישראלים
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:ישראליות שנולדו ב-1981
רמו (כדורגל)

**רמו** (בפורטוגזית: **Clube do Remo**) הוא מועדון כדורגל מברזיל. המועדון נוסד בשנת 1905 בעיר בלם, שבמדינת פארה. קבוצת הכדורגל של המועדון משחקת בליגת העל הברזילאית.

## היסטוריה
מועדון הספורט רמו נוסד בשנת 1905 בעיר בלם בשם "Grupo do Remo". בשנת 1908 הוא נסגר, ובשנת 1911 הוקם מחדש בשמו הנוכחי.

בשנת 1913 זכתה הקבוצה לראשונה באליפות מדינתפארה. מאז זכתה באליפות זו 48 פעמים – הפעם האחרונה בשנת 2025.

קבוצת "רמו" השתתפה בתחרויות אליפות ברזיל בכדורגל בדרג העליון החל משנת 1961, ובסך הכול שיחקה במעמד זה 15 עונות. הישגה הטוב ביותר היה המקום השביעי בעונת 1993. בעונת 1994 סיימה הקבוצה במקום ה-22 מתוך 24 קבוצות וירדה לליגה השנייה.

בליגת המשנה הברזילאית שיחקה הקבוצה ב-23 עונות. הישגה הבולט ביותר היה המקום השני בשנים 1971 ו-1984. 

בגביע הברזילאי העפילה הקבוצה לשלב חצי הגמר בשנת 1991.

לאחר מספר עונות בליגה השלישית, שבה "רמו" לליגת המשנה בסיום עונת 2024. 

בסיום עונת 2025 עלתה הקבוצה לליגת העל הברזילאית לאחר היעדרות של 31 שנים.

## היריבות העירונית
הדרבי המקומי של העיר נקרא **Clássico Rei da Amazônia** או בקיצור **Re-Pa**, והוא נערך בין "רמו" לבין פאיסנדו. המשחק הראשון התקיים בשנת 1914, ונכון לשנת 2025 נערכו 779 מפגשים בין הקבוצות – רמו ניצחה ב־269 מהם, ו־265 הסתיימו בתיקו. הדרבי נחשב למסורת תרבותית מרכזית במדינת פארה ואחת היריבויות הגדולות בכדורגל הברזילאי.

## קישורים חיצוניים

* 

## הערות שוליים

קטגוריה:פארה
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1905
רוקד לקול הבנות

"**רוקד לקול הבנות**" הוא אלבום הבכורה של הזמר והגיטריסט הישראלי אפרים שמיר כאמן סולו, אשר יצא לאור ביוני 1983. את האלבום הפיקו שמיר ומשה לוי, והוציאה לאור חברת התקליטים הד ארצי.

## רקע

לאחר פירוקה של הסופרגרופ הישראלית חמסין בשנת 1980, החליט גיטריסט הלהקה אפרים שמיר לקחת הפסקה מהבמה וטס לארצות הברית לשמונה חודשים. שנה לאחר מכן, חזר לישראל והחל לחזור בהדרגה אל תחום המוזיקה - שמיר נטל חלק בלחנים, הקלטות והפקות של שלל אמנים, בהם גרושתו אסתר שמיר, קובי רכט, מזי כהן ושם טוב לוי.

בשנת 1982 החל שמיר בהקלטת כמעט כל שירי האלבום מלבד "כמעט שלא עצוב", אשר הוקלט זמן קצר לאחת צאת האלבום "אפרים ואסתר שמיר". בהקלטת האלבום נטלו חלק חברי חמסין אוהד אינגר ואלון הלל.

טרם יציאתו לאור של האלבום, שלח שמיר לתחנות הרדיו סינגל שהכיל את שיר הנושא של האלבום "רוקד לכל הבנות", אך זה נפסל לשידור עקב טעות דקדוק, מאחר ששמיר הגה בשיר את המילה "לכל" בצורה הנשמעת כמו המילה "לקול". בעקבות זאת, שונו שמותיהם של השיר והאלבום ל"רוקד לקול הבנות".

## הוצאה לאור
בשנת 1983 הוציא לאור את "רוקד לקול הבנות", אלבום האולפן הראשון שלו כאמן סולו. באלבום זה ניסה שמיר להפיק סאונד פחות רועש וקשוח מזה שהופיע באלבומה של חמסין, אך דומיננטי יותר ותואם למיינסטרים, אשר באותה העת נטה לסוגת הפופ.

לצורך קידום האלבום יצא שמיר לסיבוב הופעות עם הגיטריסט יהודה עדר, הבסיסט איתן גדרון, המתופף דובי קיזלשטיין ומפיק האלבום משה לוי כקלידן. ההופעות לא משכו תשומת לב רבה, אך זכו לביקורות טובות מהמבקרים.

## ביקורת
שיר הנושא מתוך האלבום היה ללהיט, ובמצעד הפזמונים העברי לשנת התשמ"ג דורג במקום התשיעי.

על אף שזכה האלבום לשבחים מן המבקרים, היה לכישלון מסחרי.

## רשימת השמעה

## משתתפים
* אפרים שמיר - זמרה (א1-ב5), גיטרה (א1-א3, א5-ב4), תופים (א5), קולות רקע (ב-1, ב2)
* משה לוי - קלידים (א1, א2, א4, ב-1, ב-3, ב4), קולות רקע (א1, ב1), גיטרה (א3), גיטרה בס (א5)
* אלון הלל - תופים (א1-א4, ב1-ב3)
* אוהד אינגר - גיטרה בס (א1-א4, ב1-ב3)
* לאה לופטין - זמרה (א5)
* דניאל לאונרדו פרנקל - תופים (א5)
* ז'אן פול זימבריס - תופים (א5)
* יושי שדה - קולות רקע (ב1)
* מאיר ישראל - כלי הקשה (ב2)
* אורי הרפז - גיטרה (ב5), כלי הקשה (ב5)

## הערות שוליים

קטגוריה:אלבומי בכורה מ-1983
קטגוריה:אלבומי חברת הד ארצי
קטגוריה:אלבומים שהופקו על ידי משה לוי
קטגוריה:מחלוקות במוזיקה
קטגוריה:אלבומים בעברית
וידוי הגדול

**וידוי הגדול** (ידוע גם כ**וידוי הגדול לרבינו ניסים**) הוא נוסח וידוי יהודי. ביהדות אשכנז נהגו לומר את הווידוי בסדר יום כיפור קטן, ולמנהג הספרדים הווידוי נאמר בתפילת יום הכיפורים.

בסידורים רבים יוחס הווידוי לרב ניסים גאון, אולם כפי הנראה מחברו הוא ניסי אלנהוראני מחכמי בבל במאה ה-9.

## תוכן הווידוי
הווידוי מתחיל בהדגשת שפלות החוטא וכניעתו אל מול האל ומפרט על ההבדלים בין שיטת המשפט של האל לבין שיטת המשפט של בני האדם. בהמשך מונה את רשימת החטאים פי סדר האלפבית.

אחת השורות הידועות מהווידוי היא השורה "את אשר התרת אסרתי ואשר אסרת התרתי, את אשר הקלת החמרתי ואשר החמרת הקלתי" שבה, בשונה מדרך הווידוי הרגילה, לא מתוודים על עבירות מפורשות אלא על תוספת איסורים וחומרות.

בחלק מנוסחאות הווידוי נוספו במשך הדורות הרחבות לרשימת החטאים, אחת המפורסמות שבהן היא הרשימה שכתב החיד"א בספרו כף אחת ונדפסה במחזורים רבים.

## מנהגים
רבי חיים ויטאל כתב שהאר"י לא נהג לומר וידוי זה מפני שלא נכתב על פי הקבלה. הרב עובדיה יוסף כתב שראוי לומר בנוסח הווידוי "אני כרשע" ולא "אני רשע", שהרי אמרו חז"ל אל תהיה רשע בעיני עצמך.

## קישורים חיצוניים
* 
* נוסח הווידוי באתר דעת
* 
## הערות שוליים

קטגוריה:תפילות יום הכיפורים
קטגוריה:תשובה
קטגוריה:ליטורגיה יהודית
כריסטיאן קופאנה

**כריסטיאן מישל קופאנה** (בצרפתית: **Christian Michel Kofane**; נולד ב-26 ביולי 2006 בדואלה שבקמרון) הוא כדורגלן קמרוני המשחק בעמדת החלוץ בקבוצת באייר לברקוזן מהבונדסליגה.

## קריירת מועדונים
קופאנה גדל במחלקות הנוער של AS ותיקן ספורט אטודה ו-AS נילון בקמרון, ובחודש נובמבר 2024 עבר למחלקת הנוער של אלבסטה. ב-11 בינואר 2025 ערך את הופעת הבכורה שלו במועדון, בתיקו 2-2 נגד ראסינג סנטנדר במסגרת המחזור ה-22 בליגה הספרדית השנייה לעונת , בו גם הבקיע את שער הבכורה שלו במועדון. הוא סיים את העונה עם שמונה שערים ב-20 הופעות ליגה.

ב-11 ביולי 2025 חתם על חוזה לארבע שנים בבאייר לברקוזן מהבונדסליגה. ב-15 באוגוסט ערך את הופעת הבכורה שלו במועדון, בניצחון 0–4 על סוננהוף גרוסאספך במסגרת הסיבוב הראשון של הגביע הגרמני לעונת , בו גם הבקיע את שער הבכורה שלו במועדון. ב-23 באוגוסט ערך את הופעת הבכורה שלו בליגה, בהפסד 1–2 להופנהיים במסגרת המחזור הראשון לעונת 2025/2026. ב-18 בספטמבר ערך את הופעת הבכורה שלו בליגת האלופות, בתיקו 2-2 נגד פ.צ. קופנהגן במסגרת שלב הליגה לעונת 2025/2026. ב-1 באוקטובר הבקיע את שער הבכורה שלו בליגת האלופות, בתיקו 1-1 נגד פ.ס.וו. איינדהובן, גם כן במסגרת שלב הליגה.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני אלבסטה
קטגוריה:כדורגלני באייר לברקוזן
קטגוריה:קמרונים שנולדו ב-2006
15 בנובמבר (כדורגל)

**15 בנובמבר** (בפורטוגזית: **Esporte Clube XV de Novembro de Piracicaba**, או בקצרה **XV de Piracicaba**) הוא מועדון כדורגל מברזיל. המועדון נוסד בשנת 1913 בעיר פירסיקבה שבמדינת סאו פאולו. קבוצת הכדורגל של המועדון שיחקה בעבר בליגת העל הברזילאית.

## היסטוריה
המועדון נוסד בשנת 1913 בעיר פירסיקבה, בעקבות איחוד שתי קבוצות כדורגל מקומיות. שמו של המועדון ניתן לציון יום 15 בנובמבר, שבו הוכרזה הרפובליקה הברזילאית בשנת 1889.

בתחילת דרכו שיחק המועדון בתחרויות אזוריות, ובשנת 1943 זכה באליפות הדרג השני של אליפות סאו פאולו בכדורגל. בשנת 1964, בהובלת המאמן איטלו ריפולי, ערך המועדון סבב משחקים באירופה. בעונת 1976 סיים במקום השני בדרג העליון של אליפות סאו פאולו, הישג שהוביל את הקבוצה להעפלה לתחרות הארצית.

בעונת 1977 השתתף המועדון לראשונה בדרג העליון של אליפות ברזיל. בסך הכול שיחק במעמד זה שלוש פעמים, בפעם האחרונה בשנת 1979.

בליגת המשנה הברזילאית השתתף המועדון ב-12 עונות, האחרונה בשנת 2002, כשהישגו הטוב ביותר היה המקום החמישי בשנת 1998. בשנת 1995 זכה באליפות הליגה השלישית. בליגה זו שיחק לאחרונה בשנת 2003. בשנת 2023 ירד מליגת הרביעית ומאז משתתף בתחרויות אזוריות בלבד.

בגביע הברזילאי השתתף המועדון פעמיים, כשהישגו הבולט היה הגעה לשלב השני בשנת 2020.

## קישורים חיצוניים
* 

קטגוריה:מדינת סאו פאולו: ספורט
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1913
יאקוב אוכטרוולט

**יאקוב אוכטרוולט** (בהולנדית: **Jacob Ochtervelt**;  1 בפברואר 1634, רוטרדם – 1 במאי 1682, אמסטרדם) היה צייר הולנדי מתור הזהב של הציור ההולנדי, שהתפרסם בציורי פנים ("Kamergezichten") המתארים סצנות ביתיות וחברות אלגנטיות.

יצירתו כוללת כ־100 ציורים, ובעיקר ציורי פנים ("Kamergezichten") המתארים סצנות ביתיות וחברות אלגנטיות. על אף איכויותיו, נזנח שמו במקורות בני התקופה: חריט ואן ספן לא הזכירו כלל, וארנולד הוברקן התייחס אליו בקצרה בלבד בהשוואה לפיטר דה הוך. יאן ואן גול תיאר אותו כמי שסגנונו מזכיר את חבריאל מטסו, אך לא היה תלמידו. מחקר מאוחר יותר הראה כי סביר שלמד אצל הצייר הרוטרדם לודולף דה יונג ולא אצל ניקולאס ברגרואין כפי שסבר הוברקן.

## ביוגרפיה

אוכטרוולט נולד ברוטרדם למשפחה צנועה. אביו לוקאס הנדריקס היה סנדלר ושומר גשר, ואמו טריינטיה ינס הייתה בתו של רב חובל. רוב אחיו ובני משפחתו עסקו בעבודות ים, וחלקם שירתו בחברת הודו המזרחית ההולנדית. ב־1655 נישא לדירקיה מֶסטרס, בת למשפחה מבוססת. דרך קשרי נישואין עם משפחת אלסוויר, משפחת מו"לים ידועה, נפתחו בפניו קשרים בחוגי עילית והזדמנויות אמנותיות. הסוחר הרטליף ואן קאטנבורך, שהיה קשור בקשרי משפחה למעגל זה, החזיק בעשרה מציוריו.

במהלך שנות פעילותו ברוטרדם התקרב אוכטרוולט לציירים בני דורו, ובהם וילם וירולי ופיטר דה בלוט. בשנת 1667 הועמד לבחירה כראש גילדת לוקאס הקדוש לצד אברהם וסטוולד וקורנליס ספטלבן, אך הפסיד בבחירות. באותה שנה שכר בית ברחוב הוגסחראכט. זמן קצר לאחר 1672 עזב את רוטרדם ועבר לאמסטרדם, ככל הנראה בשל המשבר הכלכלי שפגע בשוק האמנות בעיר הולדתו.

## סגנון יצירה

אוכטרוולט נודע בעיקר בציורי פנים ("Kamergezichten") שבהם תיאר סצנות של חברות אלגנטיות, נשים העוסקות בתפירה או בעשיית תחרה, ולעיתים סצנות מוזיקליות. יצירותיו הושוו לאלה של פיטר דה הוך וחבריאל מטסו, אך הן נבדלות מהן בשימוש מצומצם בעומק פרספקטיבי. כוחו האמנותי ניכר בתיאור מפורט של לבוש, חפצי בית וריהוט, שהקנו ליצירותיו מראה טבעי ומעודן.

## שנותיו האחרונות

באמסטרדם פעל אוכטרוולט במשך כעשור. ב־1674 הוזמן לצייר את ראשי בית המצורעים בעיר, והתגורר עם אשתו בקייזרסחראכט סמוך לצייר וילם סחלינקס. בהמשך עבר להתגורר ליד שוק הכבשים הסמוך למִינְט. אוכטרוולט מת באמסטרדם בשנת 1682 ונקבר בכנסיית ניופאיידס קפל. הם היו חשוכי ילדים, ואלמנתו חזרה לרוטרדם, שם נפטרה ב־1710.

## גלריית יצירות

קובץ:Les Huîtres - Jacob Ochtervelt.jpg|ארוחת הצדפות
File:The lemon slice, by Jacob Ochtervelt.jpg|פרוסת הלימון
File:Jacob Ochtervelt Musikstunde.jpg|שיעור מוזיקה
File:Street Musicians at the Door - Jacob Octhtervelt (edit).jpg|נגני רחוב בפתח


## קישורים חיצוניים

## הערות שוליים

קטגוריה:ציירים הולנדים
קטגוריה:ציירי תור הזהב של הולנד
קטגוריה:הולנדים שנולדו ב-1634
קטגוריה:הולנדים שנפטרו ב-1682
הלנה גלזר

**הלנה גלזר** (נולדה ב־16 באוגוסט 1946) היא פעילה ציונית ישראלית ומנהיגת נשים, המכהנת כנשיאת כבוד של ויצו העולמית ויושבת ראש הוועד הפועל של ההסתדרות הציונית העולמית.

## קורות חיים
הלנה גלזר נולדה ב־16 באוגוסט 1946, ברומניה. עלתה ארצה בשנת 1951. נשואה לעמי גלזר, שהוא פסיכולוג קליני. לזוג שני ילדים. מ־1970 גרה גלזר בעיר רמת גן, שם היא פועלת עד היום.

## פעילות ציונית ובין-לאומית
### התחלות בויצו
גלזר החלה את פעילותה בויצו בשנת 1971 כמתנדבת. כבר בשנת 1984 התראיינה לעיתון מעריב על עבודתה ההתנדבותית הנרחבת במשך עשר שנים. בראיון זה תוארה כ"עובדת בהתנדבות למען ויצו כבר עשר שנים. יש לה עכשיו פול טיים ג'וב, חינם אין כסף, שכולל נסיעות לסניפים שברחבי הארץ".

### מנהיגות בויצו העולמית
במהלך השנים כיהנה בתפקידים מרכזיים בארגון:
* יושבת ראש ויצו ישראל יושבת ראש הנהלת ויצו העולמית (1996–2004)
* נשיאת ויצו העולמית (2004–2012) – הייתה הנשיאה החמישית בתולדות הארגון
* נשיאת כבוד ויצו העולמית (מאז 2012)

במהלך כהונתה כנשיאת ויצו העולמית הובילה יוזמות לקידום מעמד הנשים והגברת המודעות לאלימות במשפחה, תוך הקמת מרכזים למניעת אלימות במשפחה ומעונות יום ברחבי הארץ.

### יו"ר המגזר הלאומי להתנדבות
ב־1996 נבחרה גלזר ליו"ר המגזר הלאומי להתנדבות ולמלכ"רים, ונבחרה מחדש לשתי קדנציות נוספות.

### הוועד הפועל הציוני
ב־2010 נבחרה גלזר פה אחד ליושבת ראש הוועד הפועל של ההסתדרות הציונית העולמית. בכך הייתה האישה הראשונה והנציגת הארגונים הראשונה שמילאה תפקיד זה. במסגרת תפקידה הובילה מדיניות מתואמת של ההסתדרות עם מוסדות יהודיים ברחבי העולם.

### תפקידים בארגונים יהודיים נוספים
גלזר משמשת כחברה בחבר הנאמנים של הסוכנות היהודית לארץ ישראל, כסגנית נשיא הקונגרס היהודי העולמי, וכחברה במועצה הציבורית להנצחת הרצל.

### ייצוג ישראל באו"ם
גלזר השתתפה כחלק ממשלחות ישראל לוועידות האו"ם בנושא מעמד האישה. ב־1994 שימשה כחברה במשלחת הישראלית לוועדה ה־38 של האו"ם על מצב הנשים בניו יורק. כמו כן השתתפה בוועידת הנשים הרביעית של האו"ם בבייג'ינג ב־1995 בראשות משלחת ויצו.

### פעילות למניעת אלימות במשפחה
ב־1995 ארגנה ויצו ישראל תחת הנהגתה של גלזר הפגנה המונית של ארגוני נשים בתל אביב כדי להתריע בפני הציבור על עלייה במספר מקרי הרצח של בני זוג.

### הקמת מרכזים למניעת אלימות במשפחה
ב־1994 הקימה ויצו תחת הנהגתה של גלזר את **"מרכז הלנה גלזר לטיפול ומניעת אלימות במשפחה"** ברמת גן – המרכז הראשון מסוגו שהוקם בישראל על ידי ויצו. המרכז פועל בשיתוף עיריית רמת גן ומשרד הרווחה, ומטפל במאות משפחות מדי שנה. כמו כן הוקם מרכז דומה בירושלים באותה תקופה.

## הישגים והוקרה
### יקירת העיר רמת גן
ב־2021 העניקה לה עיריית רמת גן את תואר יקירת העיר על תרומתה הענפה למעגלי הקהילה המקומיים והלאומיים. הנימוק לבחירתה: "בזכות פעילותה ותרומתה הענפה הן במישור המקומי והן במישור ארצי, בזכות ביצוע מגוון נרחב של תפקידים בכירים בהתנדבות למען הקהילה ובזכות שנים של קידום והעצמה של מעמד האישה בישראל ובעולם".

### הכרה
גלזר פעלה במסגרות בינלאומיות לקידום מעמד הנשים וזכתה להכרה על פועלה, כולל חברות בהנהלת הארגון הבינלאומי לנשים (IAW)"

## ראו גם
* 
* 
* 
* 

## הערות שוליים

קטגוריה:ויצו
קטגוריה:אלימות במשפחה
קטגוריה:יקירות רמת גן
קטגוריה:ארגונים יהודיים
קטגוריה:ארגוני נשים
קטגוריה:ישראל: ארגוני נשים
קטגוריה:ארגוני נשים ביישוב
קטגוריה:ילידות 1946
בדם קר (סרט, 2025)

**בדם קר** (באנגלית: **Dead of Winter**) הוא סרט מתח ואימה אמריקאי משנת 2025 בבימויו של בריאן קירק, עם אמה תומפסון וג'ודי גריר בתפקידים הראשיים.

העלילה היא על אלמנה שמנסה להציל נערה שנחטפה במינסוטה המושלגת. הסרט צולם בפינלנד ובו מופיעה גם גאיה וייז, בתה של תומפסון בתפקיד האלמנה בצעירותה.

בסרט משולבים קטעי פלשבק של בארב ובעלה קארל כזוג צעיר.

## תקציר העלילה
בארב (אמה תומפסון) גרה במקום בודד במינסוטה. היא זה עתה התאלמנה מבעלה קארל ולפי צוואתו היא לוקחת את אפרו לפזר באגם הילדה. היא נוסעת בסופת שלג ופוגשת בגבר מופתע (מארק מנצ'קה) שמכוון אותה לאגם בו נהגה לדוג עם בעלה.

היא מבחינה באותו אדם רודף אחרי נערה ומכריח אותה להיכנס לרכב. היא חוזרת לבקתה ומבחינה בנערה כלואה ואזוקה ופיה סתום בפלסטר וכותבת לה על החלון שתעזור לה.

בינתיים מגיעה למקום אשתו של הגבר (ג'ודי גריר) ומתחילה לירות עליה. בארב נמלטת ומצליחה ליצור קשר וקוראת לעזרה. מגיעים שני ציידים אבל האישה הורגת אותם ביריות.

האישה ממשיכה ביריות לעבר בארב שנמלטת לבית ליד הנערה בשם ליאה (לורל מרסדן) שמספרת לה על חטיפתה.

מסתבר שהאישה חולה מאוד וזקוקה להשתלת כבד. לאחר שהיא הורגת את בעלה שסירב לשתף פעולה, היא מובילה את בארב וליאה לאוהל מוכן, מכריחה את בארב לקשור את ליאה ומתחילה בהכנות לניתוח קצירת הכבד שלה. לבסוף מתחולל מאבק בין שתי הנשים שמסתיים כששתיהן נבלעות בחור בקרח ובארב מספיקה לפזר את אפרו של קארל. ליאה ניצלת ברגע האחרון לאחר שהאישה מציתה את האוהל.

## צוות השחקנים

## קישורים חיצוניים
* 

*קדימון לדם קר 2025, באתר יוטיוב
* 
* 

## הערות שוליים

קטגוריה:סרטי 2025
קטגוריה:סרטים באנגלית
קטגוריה:סרטים אמריקאיים
קטגוריה:סרטי מתח אמריקאיים
קטגוריה:סרטי אימה אמריקאיים
דניאל רוזנטל

**דניאל "דן" רוזנטל** (באנגלית: **Daniel Dan Rosenthal**) הוא שחיין יהודי-אמריקאי, סגן אלוף המכביה העשירית (1977) במשחה ל-100 מטר חזה ובמשחה ל-200 מטר חזה.

## ביוגרפיה
רוזנטל התאמן בקבוצת פורט לודרדייל.

### 1976
#### מקום שישי באליפות ארצות הברית
באליפות ארצות הברית שנערכה בפילדלפיה, פנסילבניה ב-13 באוגוסט 1976 הוא סיים במקום שישי במשחה ל-200 מטר חזה בתוצאה של 2:26.85 דקות.

### 1977
#### סגן אלוף המכביה
בתחרויות השחייה של המכביה העשירית שנערכו ביולי 1977 זכה בשתי מדליות כסף, במשחה ל-100 מטר חזה בתוצאה של 1:07.13 דקות, אחרי בן ארצו לאנס מיכאליס שקבע שיא מכביה חדש של 1:06.62 דקות ולפני רון קרמן מישראל (1:08.12 דקות) ובמשחה ל-200 מטר חזה בתוצאה של 2:27.24 דקות, אחרי לאנס מיכאליס שקבע שיא מכביה חדש שנוסף של 2:25.16 דקות ולפני רון קרמן (2:28.10 דקות).

## קישורים חיצוניים

* דניאל רוזנטל, באתר *intersportstats* 

קטגוריה:שחייני חזה
קטגוריה:שחיינים יהודים אמריקאים
קטגוריה:אמריקאים שנולדו במאה ה-20
יארק גסיורובסקי

**יארק גסיורובסקי הרננדיס** (בספרדית: **Yarek Gasiorowski Hernandis**; נולד ב-12 בינואר 2005 בספרד) הוא כדורגלן ספרדי המשחק בעמדת הבלם בקבוצת פ.ס.וו. איינדהובן מליגת העל ההולנדית.

## קריירת מועדונים
גסיורובסקי גדל במחלקת הנוער של ולנסיה, וב-4 באוגוסט 2022 חתם על חוזה מקצועני ראשון במועדון והחל לשחק בקבוצת המילואים שלו. ב-7 באוקטובר 2023 ערך את הופעת הבכורה שלו בקבוצה הראשונה של המועדון, בתיקו 1-1 נגד מיורקה במסגרת המחזור התשיעי בלה ליגה לעונת 2023/2024, ובסך הכל ערך 29 הופעות ליגה במדי המועדון.

ב-10 ביולי 2025 חתם בפ.ס.וו. איינדהובן מליגת העל ההולנדית. ב-4 באוגוסט ערך את הופעת הבכורה שלו במועדון, בניצחון 1–2 על גו אהד איגלס במסגרת מגן יוהאן קרויף. ב-9 באוגוסט ערך את הופעת הבכורה שלו בליגה, בניצחון 1–6 על ספרטה רוטרדם במסגרת המחזור הראשון לעונת 2025/2026, בו גם הבקיע את שער הבכורה שלו במועדון. ב-16 בספטמבר ערך את הופעת הבכורה שלו בליגת האלופות, בהפסד 1–3 לרויאל אוניון סן-ז'ילואז במסגרת שלב הליגה לעונת 2025/2026.

## חיים אישיים
גסיורובסקי נולד בספרד לאב פולני ולאם ספרדייה.

## תארים
;פ.ס.וו. איינדהובן
* מגן יוהאן קרויף (1): 2025

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ולנסיה
קטגוריה:כדורגלני פ.ס.וו. איינדהובן
קטגוריה:ספרדים שנולדו ב-2005
מחוז אלטמרקקרייס זאלצוודל

**אלטמרקקרייס זאלצוודל** (בגרמנית: **Altmarkkreis Salzwedel**) הוא מחוז במדינת סקסוניה-אנהלט שבגרמניה. בירת המחוז היא העיר זאלצוודל.

שם המחוז מורכב מהמילה "קרייס" שמשמעותה מחוז, מהשם ההיסטורי של האזור - אלטמרק, ומשם העיר זאלצוודל.

## היסטוריה
אלטמרק הוא אזור היסטורי המשתרע על שטחו של מחוז זה וכן על חלקים ממחוז שטנדל השכן. במאה ה-10, הוא היה מחוז הגבול המזרחי של האימפריה הרומית הקדושה. אלטמרק היה אזור ביצתי במשך מאות שנים. במאה ה-12, ביצות רבות יובשו, והמבצרים הפכו לעיירות קטנות. בסוף ימי הביניים, עיירות רבות היו חברות בברית ההנזה. עקב מלחמת שלושים השנים, היישובים באלטמרק נהרסו לחלוטין במאה ה-17. האזור מעולם לא חזר לחשיבותו ונשאר מאוכלס בדלילות עד היום.

המחוז הוקם בשנת 1994 על ידי מיזוג מחוזות קודמים.

## גאוגרפיה
אלטמרק הוא אזור כפרי מישורי, שהיה בעבר מלא בביצות ובריכות. כיום הוא מכוסה בעיקר ביערות ושטחי בתה. הוא בדרך כלל יבש, אם כי כמה אזורים ביצתיים שרדו. הגדול שבהם הוא , אזור ביצה גדול בדרום מערב, שהוא פארק טבע המשותף עם מחוז ברדה השכן.

האגם הגדול ביותר במחוז הוא . העיר ארנדזה שבמחוז נקראת על שם אגם זה.

## חלוקה מנהלית
במחוז 5 ערים ועוד 8 עיריות מקומיות הכוללות יישובים כפריים בלבד. להלן רשימת הערים:
# ארנדזה
# גרדלגן
# זאלצוודל
# קלבה
# קלצה

## קישורים חיצוניים

אלטמרקקרייס זאלצוודל